﻿Georgeta RESTEMAN NECTARUL DIN SUFLET (Regretatului domn, Constantin Nicolae Mălinaş) Din lacrimi cristaline durute sub zăpezi Un giuvaer de floare şi-ascunde în petale Întreaga-i prospeţime, iubirea din amiezi Şi bucurie-ascunde, lumina din pocale Vesteşte primăvara minunea cea suavă Şi ochii ni-i încântă cu straiul alb şi pur Ridică gingaş capul şi parcă zice-n slavă: Nu-i vreme de tristeţe, e bucurie-n jur! Privesc spre ghiocelul ce mi-e atât de drag Şi-i sorb duios lumina ce-mprăştie în cale Nectar din suflet tandru aştern tăcut în prag Şi-aştept din depărtare chemarea vocii tale De-ai ştii câtă iubire am adunat în suflet Şi câtă primăvară am strâns la pieptul meu Câţi ghiocei sădit-am şi-al ramurilor scâncet L-am ascultat cu jale ori l-am trăit mereu Ai alerga prin valuri, prin nori ţi-ai face cale Şi lumea ai străbate-o, mi-ai căuta privirea Nectarul meu din suflet s-ar scurge prin petale De ghiocei, şi-n şoapte ţi-ar dărui iubirea Te-mbracă-n primăvară, iubito, vino-n grabă Adu-mi iubirea-n dar şi liniştea-mi veghează Un colier de vise ne-aşteaptă, tu te-ntreabă De-s eu sau de nu-s eu, ce mai contează Şi printre ramuri crude, priveşte-mi neputinţa Eu voi pătrunde tainic pământul ce musteşte, În juru-mi totu’-nvie şi-mbracă-n flori dorinţa Dar astă primăvară „Mălinul nu-nfloreşte ” Aş vrea să pot să spun mai mult însă mi-e peste vrere L-am cunoscut atât de puţin pe-acest om dar m-a impresionat atât de mult Când ne-am auzit prima şi ultima oară la telefon, intrebându-l dacă pot a-i fi de folos cu ceva mi-a răspuns cu o voce caldă şi calmă: „Rugaţi-vă să-mi dea Dumnezeu doar un pic de sănătate nu vreau mai mult" deja ochii domniei sale nu mai desluşeau lumina Însă LUMINA a rămas şi va rămâne de-a pururi în sufletul celui ce-a fost scriitorul, prietenul şi mai ales OMUL - CONSTANTIN NICOLAE MĂLINAŞ A plecat grăbit alături de doamna sufletului său, doamna Elena, şi-acum ne va veghea de-acolo de Sus Odihnească-se-n pace! Georgeta RESTEMAN Oradea februarie * Poemul simbolizează o dedicaţie făcută de regretatul C N Mălinaş soţiei sale Elena plecată şi ea în lumea celor drepţi în urmă cu doi ani (nota red ) https://neculaifantanaru com https://neculaifantanaru com/en/